Legal Document

Category: 205

Text:
148. ΑΠΟΦΑΣΗ ΥΦΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ της 4 Ιουλ./17 Σεπτ. 1986 (ΦΕΚ Β΄ 587) Τοξικολογική κατάταξη, συσκευασία και σή-μανση των γεωργικών φαρμάκων. Έχοντας υπόψη: 1.Τις διατάξεις: α)Του άρθρ. 1 παρ. 1 και 3 του Νόμ. 1338/1983 «Εφαρμογή του κοινοτικού δικαίου (ΦΕΚ 34/τ.Α/17-3-1983), όπως τροποποιήθηκε από το άρθρ. 6 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/τ.Α/21-5-1984) και β)Του άρθρ. 14 παρ. ζ, η και ιδ του Νόμ. 721/1977 «περί εγκρίσεως, κυκλοφορίας και ελέγχου των γεωργικών φαρμάκων ως και ρυθμίσεως συναφών θεμάτων (ΦΕΚ 298/τ.Α/7-10-1977). 2.Τη με αριθ. 6/13η Συνεδρίαση/1983 γνωμοδότηση του Ανωτάτου Συμβουλίου Γεωργικών Φαρμάκων (Α.ΣΥ.ΓΕ.Φ.). 3.Την 20862/2-8-1985 κοινή απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας» (ΦΕΚ 481/τ.Β΄/2-8-1985) και 4.Την Α.Π. 344172/7-5-1986 απόφαση του Πρωθυπουργού και του Υπουργού Γεωργίας «Ανάθεση αρμοδιοτήτων Υπουργού Γεωργίας στους Υφυπουργούς Γεωργίας Δημ. Πιτσιώρη και Αχ. Κολιούση» (ΦΕΚ 318/τ.Β΄/9-5-1986, αποφασίζουμε: Άρθρ.1.-1.Με την απόφαση αυτή θεσπίζονται, σε συμμόρφωση προς τις οδηγίες 78/631/ΕΟΚ του Συμβουλίου της 26ης Ιουνίου 1978 «περί προσεγγίσεως των νομοθεσιών των Κρατών-μελών που αφορούν την ταξινόμηση, τη συσκευασία και την επισήμανση των επικινδύνων παρασκευασμάτων (γεωργικών φαρμάκων)» (ΕΕ τομ. 7 τεύχος 13 σελ. 142), όπως τροποποιήθηκε με την 84/921/ΕΟΚ της Επιτροπής της 18ης Απριλίου 1984 (Ε.Ε.L. 144/30-51984 σελ. 1), οι διατάξεις που ρυθμίζουν την τοξικολογική κατάταξη, τη συσκευασία και τη σήμανση των γεωργικών φαρμάκων (επικίνδυνων παρασκευασμάτων) όπως καθορίζονται στα επόμενα άρθρα. 2.Οι διατάξεις της απόφασης αυτής υπό την προϋπόθεση ότι στην εξωτερική συσκευασία των γεωργικών φαρμάκων θα αναγράφονται τουλάχιστον η δραστική ουσία και τα σύμβολα τοξικότητας σύμφωνα με τις διατάξεις της απόφασης αυτής, δεν εφαρμόζονται στις ακόλουθες περιπτώσεις: α)στη μεταφορά των γεωργικών φαρμάκων σιδηροδρομικώς, οδικώς, αεροπορικώς και δια θαλάσσης. β)στα γεωργικά φάρμακα που προορίζονται για εξαγωγή σε τρίτες χώρες και γ)στα γεωργικά φάρμακα υπό διαμετακόμιση «TRANSIT) που υπόκεινται σε τελωνειακό έλεγχο εφόσον δεν έχουν υποστεί καμία μετατροπή. 3.Στην απόφαση αυτή εφαρμόζονται οι ορισμοί που αναφέρονται στο άρθρο 2 του Π.Δ. 329/1983 (ΦΕΚ 118/τ.Α/1983) «Ταξινόμηση, συσκευασία και επισήμανση των επικίνδυνων ουσιών». Άρθρ.8.-Με απόφασης του Υπουργού Γεωργίας ύστερα από πρόταση της Δ/νσης Προστασίας Φυτών μπορεί προσωρινά, και μέχρι να ληφθεί απόφαση από τα αρμόδια κοινοτικά όργανα, να απαγορευθεί ή να υποβληθεί σε ιδιαίτερους όρους στην Ελλάδα η διάθεση στην αγορά ενός γεωργικού φαρμάκου, αν διαπιστωθεί με βάση λεπτομερή αιτιολόγηση ότι το γεωργικό αυτό φάρμακο, αν και είναι σύμφωνο προς τις προδιαγραφές της απόφασης αυτής, παρουσιάζει κίνδυνο για την ασφάλεια ή την υγεία. Άρθρ.9.-Κατωτέρω παρατίθενται τα Παραρτήματα I, II, III, IV και V, τα οποία αποτελούν αναπόσπαστο μέρος της απόφασης αυτής και έχουν ως εξής: (Ακολουθούν Παραρτήματα) Καταργούμενες Διατάξεις Άρθρ.10.-Από την έναρξη ισχύος της απόφασης αυτής, τα Β.Δ, 10/1960 (ΦΕΚ 5/τ.Α΄/1968) «Περί καθορισμού πινάκων τοξικότητας και υποχρεωτικής κυκλοφορίας των Γεωργικών Φαρμάκων εις εγκεκριμένη συσκευασία» και 250/1972 (ΦΕΚ 58/τ.Α/1972) «περί μεγίστου περιεχομένου συσκευασιών διαθέσεως γεωργικών φαρμάκων κοκκώδους μορφής και τοξικολογικής κατατάξεως δύο εκ τούτων»,-η Υπουργική Απόφαση 369481/7451/27-9-1976 «τοξικολογική κατάταξη Γεωργικών Φαρμάκων» (ΦΕΚ 1255/τ.Β/11-101976) και η Υπουργική Απόφαση 180082/15-12-83 (ΦΕΚ 27/τ.Β/17-1-84) καταργούνται. ΄Αμυνα κατά των ασθενειών των Φυτών 16.Ε.β.148 Άρθρ.2.-Ως γεωργικά φάρμακα κατά την έννοια της απόφασης αυτής νοούνται αυτά που αναφέρονται στο άρθρ. 1 περ. δ του Νόμ. 721/1977 (ΦΕΚ 298/τ.Α΄/7-101977) «περί εγκρίσεως κυκλοφορίας και ελέγχου των γεωργικών φαρμάκων ως και ρυθμίσεως συναφών θεμάτων». Άρθρ.3.-1.Τα γεωργικά φάρμακα ταξινομούνται σε κατηγορίες με προσδιορισμό της πραγματικής οξείας τοξικότητας του παρασκευάσματος που εκφράζεται σε LD 50 κατά τη χορήγηση από το στόμα ή από το δέρμα ή LC 50 από την αναπνευστική οδό. α)Σε ότι αφορά την LD 50 κατά τη χορήγηση από το στόμα, τα όρια των τιμών ορίζονται ως εξής: αα)Για τα στερεά, με εξαίρεση τα δολώματα και τα σκευάσματα σε μορφή δισκίων: Μέχρι 5MG/KGR βάρους πειραματοζώου «Πολύ τοξικά». Από 5 μέχρι και 50 MG/KGR βάρους πειραματοζώου «Τοξικά» και Πάνω από 50 μέχρι και 500 MG/KGR βάρους πειραματοζώου «Επιβλαβή». ββ)Για τα υγρά καθώς και τα δολώματα και τα σκευάσματα σε μορφή δισκίων: Μέχρι 25 MG/KGR βάρους πειραματοζώου «Πολύ τοξικά». Πάνω από 25 μέχρι και 200 MG/KGR βάρους πειραματοζώου «Τοξικά» και Πάνω από 200 μέχρι και 2.000 MG/KGR βάρους πειραματοζώου «Επιβλαβή». Η οξεία από στόματος LD 50 υπολογιζομένη με διεθνώς αναγνωρισμένες μεθόδους κυρίως σε RATUS αποτελεί το μόνο κριτήριο για τη τοξικολογική κατάταξη των γεωργικών φαρμάκων εκτός των περιπτώσεων που ορίζονται ειδικά με την απόφαση αυτή. β)Σε ότι αφορά την LC 50 τα όρια των τιμών προσδιορισμού της ορίζονται ως εξής: Μέχρι 0,5 MG/LIT αέρος «Πολύ τοξικά». Πάνω από 0,5 μέχρι και 2 MG/LIT «Τοξικά». Πάνω από 2 μέχρι και 20 MG/LIT αέρος «Επιβλαβή». Η αναπνευστική τοξικότητα (LC 50) προσδιοριζόμενη κυρίως σε RATUS που εκτίθενται να εισπνέουν το γεωργικό φάρμακο επί 4 ώρες αποτελεί το μόνο κριτήριο για τη τοξικολογική κατάταξη των αερίων, των υγροποιημένων αερίων, των υποκαπνιστικών και των αερολυμάτων (AEROSOLS). Τα γεωργικά φάρμακα σε μορφή σκόνης με διάμετρο σωματιδίων μικρότερη από 50 μικρά κατατάσσονται με βάση την αναπνευστική τους τοξικότητα. Εν τούτοις εκείνα που κυκλοφορούν ήδη  στο       εμπόριο      ή βρίσκονται      στη         δια(Μετά τη σελ. 410,676) Σελ. 410,677 Τεύχος Θ82-Σελ.103 16.Ε.β.148 ΄Αμυνα κατά των ασθενειών των Φυτών δικασία της έγκρισης κατά την ημερομηνία δημοσίευσης της απόφασης αυτής μπορούν να ταξινομηθούν με βάση τα οριζόμενα για τα υγρά γεωργικά φάρμακα στην περ. α) υποπ. (ββ) της παρ. αυτής. γ)Σε ότι αφορά την από δέρματος οξεία LD 50, τα όρια τιμών προσδιορισμού της ορίζονται ως εξής: αα)Για τα στερεά (με εξαίρεση τα δολώματα και τα σκευάσματα σε μορφή δισκίων): Μέχρι 10 MG/KGR βάρους πειραματοζώου «Πολύ Τοξικά». Πάνω από 10 μέχρι και 100 MG/KGR βάρους πειραματοζώου «Τοξικά». Πάνω από 100 μέχρι και 1000 MG/KGR βάρους πειραματοζώου «Επιβλαβή». ββ)Για τα υγρά καθώς και τα δολώματα και τα σκευάσματα σε μορφή δισκίων: Μέχρι 50 MG/KGR βάρους πειραματοζώου «Πολύ Τοξικά». Πάνω από 50 μέχρι και 400 MG/KGR βάρους πειραματοζώου «Τοξικά». Πάνω από 400 μέχρι και 4.000 MG/KGR βάρους πειραματοζώου «Επιβλαβή». γγ)Η από δέρματος οξεία LD 50 αποτελεί κριτήριο στις περιπτώσεις που κατατάσσει το σκεύασμα σε κατηγορία αυστηρότερη από ότι η τοξικότητά του από στόματος ή αναπνοής. 2.Οι τιμές τοξικότητας με βάση τις οποίες κατατάσσονται τα σκευάσματα γεωργικών φαρμάκων σε μια από τις κατηγορίες τοξικότητας που ορίζονται στο άρθρο αυτό καθορίζονται κατά προτίμηση από ελληνικά ή ξένα δεδομένα πειραμάτων που έγιναν με το προς κατάταξη σκεύασμα. Σε περίπτωση που δεν υπάρχουν βάσιμες πιθανότητες ότι η κατάταξή τους με υπολογισμό δε θα απέχει ουσιωδώς από εκείνη που θα προέκυπτε από τον πειραματισμό με το ίδιο σκεύασμα, τότε οι τιμές αυτές καθορίζονται: α)Με υπολογισμό όπως διευκρινίζεται με το Παράρτημα Ι της παρούσας απόφασης εφόσον πρόκειται για σκευάσματα με ένα μόνο δρων συστατικό και πρόσθετες ουσίες (κυρίως διαλύτες) που δεν κατατάσσονται από μόνες τους σε μία από τις κατηγορίες τοξικότητας που ορίζονται με το άρθρ. 3. Οι τιμές οξείας τοξικότητας στις οποίες βασίζεται ο υπολογισμός είναι εκείνες που αναγράφονται έναντι εκάστου δρώντος συστατικού στο Παράρτημα ΙΙΙ της απόφασης αυτής. β)Με βάση την κατάταξη των ιδίων σκευασμάτων ή ομοειδών τους στη χώρα μας ή σε μία από τις άλλες χώρες-μέλη της ΕΟΚ ή από τις άλλες χώρες της Ευρώπης ή της ΗΠΑ κατά σειρά προτεραιότητας. Σελ. 410,678 Τεύχος Θ82-Σελ.104 3.Σκευάσματα που περιέχουν πολλά δρώντα συστατικά και πρόκειται να κυκλοφορήσουν αποκλειστικά στην Ελληνική επικράτεια μπορούν να ταξινομηθούν με τη μέθοδο υπολογισμού που προβλέπεται στο Παράρτημα ΙΙ εφόσον δεν υπάρχει δυνατότητα να ταξινομηθούν κατά τα οριζόμενα με την παράγραφο 2. 4.Συμπληρωματικά μπορούν να ληφθούν υπόψη για την κατάταξη των γεωργικών φαρμάκων σε κατηγορίες τοξικότητας και οι εξής περιπτώσεις: α)Όταν υπάρχουν σοβαρές ενδείξεις ότι ένα γεωργικό φάρμακο στην κανονική του χρήση, μπορεί να προκαλέσει βλάβες στην υγεία του ανθρώπου. β)Όταν για ένα συγκεκριμένο γεωργικό φάρμακο τα RATUS δεν είναι το καταλληλότερο πειραματόζωο, αλλά κάποιο άλλο, επειδή παρουσιάζει αντιδράσεις πλησιέστερες με εκείνες του ανθρώπου ή γ)Ότι δεν ενδείκνυται να λαμβάνονται υπόψη ως κύρια βάση ταξινόμησης οι τιμές της LD 50 από στόματος ή με την επιδερμική οδό σε ορισμένες περιπτώσεις γεωργικών φαρμάκων όπως αεροσόλ, άλλα ειδικά παρασκευάσματα σε μορφή σκόνης και τα υποκαπνιστικά. δ)Εξάλλου θα πρέπει να λαμβάνεται υπόψη εφόσον βέβαια μπορεί να αποδειχθεί αν ένα γεωργικό φάρμακο είναι λιγότερο τοξικό ή επιβλαβές από ότι αφήνει να υποτεθεί η τοξικότητα των συστατικών του. ΄Αμυνα κατά των ασθενειών των Φυτών 16.Ε.β.148 Άρθρ.4.-Ορίζουμε τα σύμβολα που δηλώνουν τις κατηγορίες τοξικότητας των γεωργικών φαρμάκων ως εξής: α)«Πολύ Τοξικά» Νεκροκεφαλή με χιαστί οστά που περικλείεται από ορθογώνιο πλαίσιο, φόντο πορτοκαλί. Περίγραμμα πλαισίου νεκροκεφαλής και οστών μαύρο. Κάτω από το πλαίσιο αναγράφεται η λέξη ΔΗΛΗΤΗΡΙΟ με κεφαλαία μαύρα γράμματα. Πάνω από το πλαίσιο το κεφαλαίο γράμμα «Τ» και σημείο συν «+» σε μαύρο χρώμα. β)«Τοξικά».Νεκροκεφαλή με χιαστί οστά που περικλείεται από ορθογώνιο πλαίσιο. Φόντο πορτοκαλί. Περίγραμμα πλαισίου νεκροκεφαλής και οστών μαύρο. Κάτω από το πλαίσιο τη λέξη ΤΟΞΙΚΟ με κεφαλαία μαύρα γράμματα. Πάνω από το πλαίσιο το κεφαλαίο γράμμα «Τ» σε χρώμα μαύρο. γ)«Επιβλαβή».Σταυρός του Αγίου Ανδρέα που περικλείεται από ορθογώνιο πλαίσιο. Φόντο πορτοκαλί. Σταυρός του Αγίου Ανδρέα μαύρος. Περίγραμμα πλαισίου μαύρο. Κάτω από το πλαίσιο η λέξη «ΕΠΙΚΙΝΔΥΝΟ» με κεφαλαία μαύρα γράμματα. Πάνω από το πλαίσιο τα γράμματα Χη σε χρώμα μαύρο. Εφόσον ένα σκεύασμα είναι ερεθιστικό, τότε έχει το ίδιο σήμα τοξικότητας με τα επιβλαβή (σταυρός του Αγίου Ανδρέα) με τη διαφορά ότι αναγράφεται η λέξη «ΕΡΕΘΙΣΤΙΚΟ» κάτω από το σήμα και τα γράμματα Χι από πάνω. δ)Το χρώμα και γενικά η εμφάνιση της όλης συσκευασίας και της ετικέτας να είναι τέτοια που να διακρίνεται καθαρά το σύμβολο της τοξικότητας. Άρθρ.5.-1.Απαγορεύεται η λιανική πώληση των γεωργικών φαρμάκων που εμπίπτουν σε μία από τις κατηγορίες τοξικότητας που ορίζονται με το άρθρ. 3 της απόφασης αυτής, εφόσον δεν αναγράφονται επί της συσκευασίας τους ή σε ετικέτα επικολλημένη στερεά και με όλη την επιφάνειά της, επιπλέον εκείνων που ορίζονται με τις περιπτώσεις α έως και ε και θ έως και ιγ της παρ. 1 του άρθρ. 22 του Νόμ. 721/1977, οι ακόλουθες ενδείξεις και σύμβολα: α)Ο Χαρακτηριστικός αριθμός της παρτίδας β)Το κατάλληλο σύμβολο τοξικότητας και τις λέξεις που το συνοδεύουν όπως ορίζονται με το άρθρ. 4, καθώς και υπομνήσεις των ειδικών κινδύνων όπως προσδιορίζονται από τη Δ/νση Προστασίας Φυτών του Υπουργείου Γεωργίας ή από τον παρασκευαστή ή τον αντιπρόσωπο του γεωργικού φαρμάκου. Οι υπομνήσεις αυτές επιλέγονται υποχρεωτικά μεταξύ εκείνων που περιέχονται στο Παράρτημα IV της απόφασης αυτής. γ)Όλες τις πολύ τοξικές, τοξικές και επιβλαβείς ουσίες που περιέχονται σε ποσοστό μεγαλύτερο από 0,2% για τις πολύ τοξικές και τοξικές και από 5% για τις επιβλαβείς ή τις διαβρωτικές. Σε ότι αφορά τους διαλύτες θα λαμβάνονται υπόψη τα όρια συγκεντρώσεως που προβλέπονται στο Π.Δ. 454/83 «Ταξινόμηση, συσκευασία και επισήμανση επικινδύνων παρασκευασμάτων (διαλυτών)» (ΦΕΚ 171/τ.Α/21-11-83). δ)Προφυλάξεις με τις εξής τυποποιημένες φράσεις: Φυλάξτε το μακρυά από τα παιδιά. Μην τρώτε, μην πίνετε και μην καπνίζετε προτού τελειώσετε τον ψεκασμό και πλυθείτε καλά. Διατηρείστε το σε χώρο καλά αεριζόμενο μακριά από τρόφιμα και ποτά, συμπεριλαμβανομένων εκείνων που προορίζονται για τα ζώα. Επιπλέον και ανάλογα με την κατηγορία στην οποία ταξινομείται ένα γεωργικό φάρμακο, οδηγίες προφυλάξεως σύμφωνα με τις υποδείξεις του παραρτήματος V της απόφασης αυτής Το τηλέφωνο του Κέντρου Δηλητηριάσεων. Αντίδοτο, εφόσον υπάρχει, και πρώτες βοήθειες σε περίπτωση δηλητηριάσεως. Μη χρησιμοποιείτε δόσεις μεγαλύτερες και πυκνότερες από τις κανονικές. Μην αδειάζετε το περιεχόμενο σε αρδευτικούς ή υδρευτικούς αγωγούς ή πηγάδια. Καταστρέψατε τα κενά μέσα συσκευασίας ε)Οι προφυλάξεις πρέπει να αναγράφονται συγκεντρωμένες με γράμματα μαύρα σε πορτοκαλί φόντο. στ)Ειδικές προφυλάξεις για τα σκευάσματα εκείνα που παρουσιάζουν ειδικά προβλήματα. 2.Σε περίπτωση που λόγω μεγέθους είναι πρακτικά αδύνατον να γραφούν όλες οι παραπάνω ενδείξεις στη συσκευασία ή στην επ’ αυτής ετικέτα, οδηγίες που αφορούν τη χρήση των γεωργικών φαρμάκων μπορούν να γραφούν σε μια άλλη ετικέτα σταθερά στερεωμένη στη συσκευασία. Οι οδηγίες αυτές επιλέγονται, σε συνεργασία με τον ενδιαφερόμενο, από τη Δ/νση Προστασίας Φυτών του Υπουργείου Γεωργίας. Επίσης συσκευασίες σκευασμάτων που δεν ταξινομούνται στα πολύ τοξικά ή τοξικά είναι δυνατόν μετά από έγκριση της ίδιας Δ/νσης να επισημαίνονται κατά διάφορο τρόπο από τον οριζόμενο με το παρόν άρθρο, εφόσον περιέχουν μικρές ποσότητες και δεν περικλείουν κινδύνους για κείνους που τα χειρίζονται και τους τρίτους. 3.Απαγορεύεται η χονδρική πώληση σκευασμάτων και δρώντων συστατικών γεωργικών φαρμάκων που εμπίπτουν σε μία από τις κατηγορίες τοξικότητας που ορίζονται με το άρθρ. 3 της απόφασης αυτής, αν δεν αναγράφονται πάνω στην εξωτερική συσκευασία τους ή σε ετικέτα επικολλημένη στερεά και σε όλη την επιφάνειά της τα οριζόμενα, με τις περιπτ. β και γ της προηγουμένης παρ. 1, σύμβολα και ουσίες. Τα είδη αυτά κατά την πώληση και διακίνησή τους θα συνοδεύονται από έντυπες οδηγίες για τα μέτρα που πρέπει να λαμβάνονται κατά την συσκευασία ή τυποποίησή τους (FORMULATION) καθώς και για το αντίδοτο και τις πρώτες βοήθειες σε περίπτωση δηλητηριάσεως. 4.Ενδείξεις όπως «μη τοξικό», «αβλαβές» ή άλλες παρόμοιες απαγορεύεται να αναγράφονται στη συσκευασία ή την ετικέτα των γεωργικών φαρμάκων. (Μετά τη σελ. 410,678) Σελ. 410,679 Τεύχος Θ82-Σελ.105 16.Ε.β.148 ΄Αμυνα κατά των ασθενειών των Φυτών Άρθρ.6.-1.Η συσκευασία των γεωργικών φαρμάκων που εμπίπτουν στις κατηγορίες «πολύ τοξικά» ή «τοξικά» όπως ορίζονται με το άρθρ. 1 της απόφασης αυτής δεν επιτρέπεται να είναι μικρότερη από 100 GR ή 100 CC. Άλλος περιορισμός ως προς το μέγεθος της συσκευασίας δεν υπάρχει, αρκεί αυτή: α)Να έχει κατασκευαστεί έτσι που να εμποδίζεται η διαφυγή του περιεχομένου της. β)Να είναι από υλικό που να μην προσβάλλεται από το περιεχόμενο και να μην μπορεί να σχηματίσει με αυτό επιβλαβείς ή επικίνδυνες ενώσεις. Το ίδιο ισχύει και για το σύστημα κλεισίματος. γ)Ο πωματισμός των υγρών να είναι τέτοιος που να αποκλείεται η χαλάρωση και η διαρροή και να ξανακλείνει για πολλές χρήσεις χωρίς απώλεια του περιεχομένου. δ)Να φέρει τις ενδείξεις και τα σύμβολα που ορίζονται με τα άρθρ. 5 και 6 της απόφασης αυτής. 2.Απαγορεύεται να χρησιμοποιηθούν για οποιαδήποτε άλλα χρήση κενά δοχεία σκευασμάτων και δρώντων συστατικών γεωργικών φαρμάκων που εμπίπτουν σε μία από τις κατηγορίες τοξικότητας, όπως ορίζονται με το άρθρ. 3 της απόφασης αυτής. Εξαίρεση αποτελούν τα κενά δοχεία που πρόκειται να επαναχρησιμοποιηθούν από τον παρασκευαστή, υποσυσκευαστή, ή διανομέα για να τα επαναγεμίσει με την ίδια ή ανάλογη ουσία. Άρθρ.7.-1.Ορίζεται το ελάχιστο μέγεθος της ετικέτας των σκευασμάτων γεωργικών φαρμάκων ανάλογα με το μέγεθος της συσκευασίας τους ως ακολούθως: Για συσκευασία μικρότερη ή ίση με όγκο τριών λίτρων:52Χ74 ΜΜ. Για συσκευασία μεγαλύτερη από όγκο τριών λίτρων και μικρότερη ή ίση των 50 λίτρων:75Χ105 ΜΜ. Για συσκευασία μεγαλύτερη από όγκο 50 λίτρων και μικρότερη ή ίση των 500 λίτρων:105Χ148 ΜΜ. Για συσκευασία μεγαλύτερη των 500 λίτρων τουλάχιστον:148Χ120 ΜΜ. 2.Δεν απαιτείται ετικέτα όταν η συσκευασία αυτή καθ’ εαυτή φέρει κατά τρόπο εμφανή τις ενδείξεις που ορίζονται με το άρθρ. 4 της απόφασης αυτής. 3.Οι ενδείξεις και τα σύμβολα που καθορίζονται με την παρούσα απόφαση επιβάλλεται να είναι τυπωμένα σε μία ή περισσότερες επιφάνειες της συσκευασίας και να διαβάζονται όταν η συσκευασία είναι τοποθετημένη κανονικά. 4.Το μέγεθος του συμβόλου της τοξικότητας επιβάλλεται να καλύπτει τουλάχιστον το ένα δέκατο (1/10) της επιφάνειας της ετικέτας οπωσδήποτε δε να μην είναι μικρότερο από ένα τετραγωνικό εκατοστό του μέτρου. Σελ. 410,680 Τεύχος Θ82-Σελ.106 5.Οι προφυλάξεις που ορίζονται με την περίπτωση δ της παρ. 1 του άρθρ. 6 της απόφασης αυτής επιβάλλεται να είναι γραμμένες με γράμματα τέτοιου μεγέθους ώστε να είναι ευανάγνωστες και οπωσδήποτε όχι μικρότερα από το υπόλοιπο του κειμένου της ετικέτας.